cyanic-selkie/wikianc huggingface dataset:
John Einar Sandvand
Han var i mange år journalist og redaksjonell leder i Aftenposten. Fra 1997 til 2000 var han avisens Asia-korrespondent med kontor i Hongkong. Siden 2006 har han utelukkende jobbet med digitale medier, blant annet som digital strateg i Aftenposten. Fra 2010 ble han redaktør i Media Norge Digital (senere Schibsted Norge Digital). Sandvand skriver den digitale mediebloggen BetaTales.com.
Sandvands bestefar var misjonær i Kina, som danner grunnlaget for reiseskildringen han har skrevet fra Asia – og spesielt i Kina.
Crudosilis
Crudosilis er en slekt av biller i delgruppen (underfamilien) Silinae i familiegruppen bløtvinger.
Utbredelse
Crudosilis finnes i Europa og østover i Asia. En art er registrert fra Sverige og Finland.
Utseende
Crudosilis er vanligvis under 10 mm lange.
Levevis
Crudosilis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Systematisk inndeling med noen arter
Artene blir ofte plassert i slekten Silis.
Formel 1-sesongen 1995
Formel 1-sesongen 1995 var den 46. sesongen av FIAs Formel 1-verdensmesterskap. Sesongen startet 27. mars 1995 og ble avsluttet 12. november etter sytten løp. Michael Schumacher, som kjørte for Benetton-Renault, vant verdensmesterskapet for førere for andre år på rad. Bennetton vant også konstruktørmesterskapet.
Konstruktører og førere
Følgende konstruktører og førere konkurrerte i Formel 1-verdensmesterskapet i 1995. Noter til tabellene:
Sluttresultater 1995
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.
Førermesterskapet
Noter til tabellene:
Konstruktørmesterskapet
Noter til tabellene:
Maharaj Krishon Kaushik
Maharaj Krishon Kaushik (født 2. mai 1955), indisk landhockeyspiller som deltok i de olympiske leker 1980 i Moskva. Kaushik ble olympisk mester i landhockey under OL 1980 i Moskva. Han var med på det indiske laget som vant landhockeyturneringen foran Spania og Sovjetunionen. India ble nummer to bak Spania i den innledende runden der alle seks lagene spilte en enkeltserie, de vil si alle lagene møttes en gang. I finalen beseiret de Spania med 4-3 og ble olympiske mestere for åttende gang. Kaushik spilte fem kamper og scoret tre mål i OL-turneringen.
Steinar Halleland
Steinar Halleland (født 1. desember 1967 ) ble kjent da han i 2011 i lokalpressen i Rogaland fortalte at han var ensom og trengte venner. Stavanger Aftenblad laget en artikkel, og ikke lenge etter var det dannet en gruppe på Facebook som fikk navnet «Venneklubben». Siden har han startet elleve ikke-kommersielle venneklubber rundt om i Norge og dermed hjulpet mennesker med sosialisering.
Steinar Hallelands engasjement ble lagt merke til, og kong Harald nevnte ensomhet, Halleland og «Venneklubben» i sin nyttårstale. Steinar Halleland og Trine Johansen var deretter gjester i talkshowet Lindmo på NRK1 hvor de snakket om sine opplevelser.
I dag har Steinar Halleland et nettverk av venner, og ble våren 2013 nominert som finalist til Aftenbladets kåring av «Aller beste person».
Eupodalecia
Eupodalecia er en slekt av biller som hører til familien praktbiller (Buprestidae).
Utseende
Middelsstore, nokså brede, blanke, mørke, mer eller mindre metallisk fargede praktbiller. Dekkvingene har flere par store, runde grope som er metalliske i bunnen. Pronotum har en skarp midtfure. Dekkvingene er sagtakkede i spissen.
Levevis
Som hos de fleste andre praktbiller utvikler larvene seg i død ved.
Jacobus Johannes Fouché
Jacobus var født i Boer i Oranjefristaten (som ble en britisk koloni i 1902, og en provins i Unionen Sør-Afrika i 1910), og var en suksessrik gårdbruker. Han var en sta republikaner og medlem i Nasjonalistpartiet i mange år.
Fouché giftet seg med Alletta McDonald. De to fikk en sønn, J.J. Bux Fouché, som senere giftet seg med Coreen Louw.
Fouché døde den 2. oktober 1982 og etterlot seg kone og to sønner, Jim og Koos.
Reologi
Reologi er den fysiske vitenskapen om hvordan væsker og faste stoffer oppfører seg ved deformasjon. Fagområdet analyserer flyte- og deformasjonsegenskaper til plastiske masser, materialer og seige væsker når de utsettes for ytre krefter (som trykk og temperaturendringer), eller materialer som er i en tilstand mellom fast og flytende.
Hitstory
Hitstory er et samlealbum med Elvis Presley, utgitt i oktober 2005.
John Rae
John Rae (født 30. september 1813 i Hall of Clestrain på øya Mainland i Orknøyene, død 22. juli 1893 i Kensington i London) var en britisk polarforsker og lege.
Biografi
Rae studerte medisin i Edinburgh og startet sin virksomhet som lege ved Hudson's Bay Company i Canada. Han ble sendt til Moose Factory i Ontario, selskapets nest eldste handelsstasjon i landet, på en øy i en elv litt før utløpet i Hudsonbukta, og var der i ti år. Han virket blant europeere og innfødte (indianere, inuitter) ansatte, og tilpasset seg selv; ble både utholdende og veltilpasset - som med kyndig bruk av truger. Han kunne livnære seg fra naturen som en innfødt, og ble i stand til å reise lange avstander med lite utstyr og få ledsagere.
1846: Boothiahalvøya
På selskapets oppdrag utførte han mellom 1846 og 1847 en forskningsreise for å komplettere kartet over Hudsonbukta som John Ross hadde begynt på. Han undersøke de ukjente kyststrekningene omkring Boothiahalvøya og lette etter spor fra Franklinekspedisjonen. Våren 1847 krysset han Melvillehalvøya og nådde i april Boothianeidet, men ble etter kort tid tvunget til å snu, uten å ane at han hadde befunnet seg ganske nær det sted hvor Franklin og hans menn kjempet for livet.
1848: Nordkysten
I 1848 deltok han i en ekspedisjon til Mackenzieelven under John Richardsons ledelse som hadde til oppdrag å finne Nordvestpassasjen. Etter at Richardson hadde oppgitt prosjektet ble Rae leder for ekspedisjonen som fortsatte med å utforske området omkring Victoriaøya.
1854: Funn vedrørende Franklinekspedisjonen
Under en annen forskningsreise i 1853-54 påviste Rae at Kong Williams land er en øy. Etter en samtale med inuittene på stedet fikk han rede på Franklinekspedisjonens skjebne. Han tolket det han hørte at ekspedisjonen må ha reist sørpå fra plassen med sin tunge slede. Dessuten lanserte han i son rapport til Admiraliteten hypotesen at Franklins fortvilte menn må ha benyttet seg av kannibalisme for å overleve. Rae fikk noen gjenstander fra inuittene som høyst trolig hadde vært noe av Franklinekspeditionens utstyr, men ennå ble ansett hans teori om ekspedisjonens skjebne sett på som et eneste påfunn.
Kannibalismehypotesen ble lekket til pressen, og Franklins enke, Lady Jane Franklin ble rasende. Hun engasjerte en rekke viktige støttespillere, blant dem Charles Dickens, som forfattet flere panfletter som fordømte Rae for å våge å antyde at sjøfolk fra Royal Navy kunne ha henfalt til kannibalisme. Han lanserte mothypotesen at det var mer sannsynlig at inuitter hadde tatt livet av ekspesdiasjonens siste overlevende.
Først i 1859, etter at en annen forskningsreise under Francis Leopold McClintock kom fram til samme konklusjon fikk Rae pris av 10 000 britiske pund som var utlovet til den som kunne gi opplysninger om hvordan Franklin var forsvunnet.
Harry Tenbrook
Tenbrook debuterte i en kortfilm i 1911. Han hadde rollen som den slemme hombre, Sid Garrett, i westernfilmen Kindled Courage (1923). Tenbrook portretterte vanligvis personer som truet lov og orden i sine filmer.
Lydfilmdebuten gjorde han i danske Benjamin Christensens merkelige amerikanske melodrama Seven Footprints to Satan (1929), der han spilte Thelma Todds bilfører.
John Rae
Telegraflinjer
I 1860 deltok Rae i byggingen av en telegraflinje til Amerika. For å gjennomføre dette reiste han til Island og Grønland. I 1864 ledet  han liknende prosjekt i Canada.
Harry Tenbrook
Gjennom hele 1930- og 1940-tallet var Tenbrook en flittig karakterskuespiller og spilte en mengde mindre roller: bootlegger i gangsterfilmen Scarface (1932), medlem av skipsmannskapet både i King Kong (1933) og oppfølgeren Song of Kong (1933).
John Rae
Telegraflinjer
Rae Strait, som skiller King William Island fra Boothiahalvøya samt en elv og flere steder i det nordlige Canada er oppkalt etter John Rae.
Harry Tenbrook
Med John Fords Siste vogn til Lordsbury (1939), hvor han så vidt kan skimtes som telegrafoperatør, ble han medlem av regissørens skuespillergruppe. Tenbrook hadde for øvrig spilt i Fords film The Seas Beneath (1931), en spionfilm med handling langt til den første verdenskrig, og i The Informer (1935).
Han døde av lungekreft.
International Federation of Journalists
The International Federation of Journalists, IFJ, er en internasjonal organisasjon for nasjonale journalistforbund. Organisasjonens mål er å kjempe for solidaritet, fagforeningar, sosial rettferdighet og arbeiderned rettigheter. Andre virksomhetsområder er demokrati, globalisering, pluralisme, menneskerettigheter, pressefrihet og likestilling.
Organisasjonen ble etablert i 1926, og gjenetablert i 1946. I dagens form er organisasjonen fra 1952. Mer enn 600.000 journalister tilknyttet organisasjonen fra over 120 land (2008).
Oppland fylkeskommunes kunstnerstipend
Oppland fylkeskommunes kunstnerstipend ble delt ut av den tidligere Oppland fylkeskommune, og hadde som formål å støtte yrkesaktive kunstnere bosatt i eller på annen måte tilknyttet Oppland fylke. Stipendene skulle medvirke til stimulering og videreutvikling av mottakerens virksomhet.
Stipendiene ble delt ut til seks eller flere personer hvert år, og ble første gang delt ut i 1990. Oppland hadde ingen fylkeskulturpris som gikk til én enkeltperson.
Videreføring i Innlandet fylke
Etter at Oppland fylke og Hedmark fylke med virkning fra 1. januar 2020 var slått sammen til Innlandet fylke, vedtok det nye fylkesting å opprette Innlandet fylkeskommunes kulturpris som en videreføring av Hedmark fylkeskommunes kulturpris. Den første utdelingen av skjer Innlandet fylkeskommunes kulturpris i 2022.
Holmcultram Abbey
Holmcultram Abbey (også skrevet Holm Cultram Abbey eller Holme Cultram Abbey) var et kloster tilhørende Cistercienserordenen som ble grunnlagt i 1150 i hva som i dag er den engelske landsbyen Abbeytown i Cumbria. Den gang det ble grunnlagt var det dog på et område som var eid av kong David I av Skottland, og som sammen med sin sønn Henry opprettet klosteret. Dets moderhus var Melrose Abbey i Melrose i Skottland, i seg selv knyttet til klosteret Cîteaux i Frankrike. Holmcultram Abbey etablerte selv et datterhus med Grey Abbey i Nord-Irland i 1193.
Henrik II av England gjorde krav på området i 1157 og klosterets skotske opprinnelse beskyttet det deretter ikke fra angrep fra skotter. Klosteret ble angepet en rekke ganger fra 1216 og framover. Et angrep i 1319 var særlig hardt. Klosteret ble oppløst i 1538 da sognet søkte om og fikk tillatelse for å bruke kirken.
Av klosterbygningene er ingenting blitt bevart. Den tidligere klosterkirken ble rammet av en rekke ulykker, blant annet at tårnet raste ned i 1600. Utbedringene etter ødeleggelsene har ikke forhindret at bygningene gradvis har minsket i størrelse, innbefattet de første seks nisjene av midtskipet, uten sideskip. I tillegg ble taket senket til en etasjes høyde og det har vært to større utbedringer i 1883 og 1913. Dette har etterlatt en bygning som er stor nok til å fortsette å tjene som sognekirken for Abbeytown den dag i dag.
Kirken ble meget skadet av ildspåsettelse den 9. juni 2006 hvor de originale nedtegnelsene til klosteret ble ødelagt, inkludert cartularium (avskrifter av grunnleggelse, rettigheter, familieforhold og lignende).
Láhpoluoppal skole
Lahpoluoppal skole (nordsamisk Láhpoluobbala skuvla) var en samisk/norsk offentlig grunnskole i Láhpoluoppal i Kautokeino kommune, Finnmark fylke. Láhpoluoppal skole ble nedlagt 2012.
Skolens rektor var Kirsten Susanne Logje.
Honda HR-V
Første generasjon
Honda HR-V (GH) er en mindre SUV som ble produsert av Honda mellom 1999 og 2005. HR-V er en forkortelse for «Hi-rider Revolutionary Vehicle». Ved introduksjon kom den kun som tredørsversjon med to store sidedører. I 2000 kom femdørsversjon, men hvor karosseri og chassis var det samme. Fordørene var gjort kortere. De fleste HR-V ble solgt med firehjulstrekk, men noen få eksemplarer med tohjulstrekk skal finnes. Trinnløs automatgir kunne kjøpes som ekstrautstyr.
Brett Bailey
Brett Bailey (født 1967) er en sørafrikansk skuespillforfatter, designer, teaterregissør, festivalkurator og kunstnerisk leder for gruppen Third World Bun Fight. Han er kurator for Sør-Afrikas eneste festival for offentlig utsmykning, Infecting the City i Cape Town. Verkene hans har blitt oppført i Europa, Australia og Afrika og han har vunnet flere priser, blant annet en gullmedalje for design på Prague Quadrennial (2007).
Liv
Bailiey har utdannelse i teater fra Dasarts Master of Theatre i Amsterdam]. Han har jobbet i hele Sør-Afrika samt i Zimbabwe, Uganda, Haiti, Storbritannia og resten av Europa. Hans anerkjente ikonoklastiske dramaer, som utforsker dynamikken i den post-koloniale verdenen, inkluderer titler som Big Dada, Ipi Zombi, iMumbo Jumbo og Orfeus. Han har gjort performance-installasjoner som Blood Diamonds: Terminal og Exhibit A: Deutsch Sudwestafrika. Han regisserte åpningsshowet ved den fjerde verdenskonferansen for kunst og kultur i 2009, og fra 2006 til 2011 regisserte han åpningsshowene for Harare International Festival of the Arts. Han har vært kurator for Africa Centres Infecting the City siden 2008.
Honda HR-V
Første generasjon
Honda HR-V opparbeidet seg et godt rykte for å ha få feil og problemer.
Harry Carey
Harry Carey (født 16. januar 1878, død 21. september 1947) var en amerikansk skuespiller og en av stumfilmens tidligste superstjerner.
En av hans mest kjente forestillinger er som Senatets president i dramafilmen Mr. Smith kommer til Washington (1939), som førte til nominering som Oscar for beste mannlige birolle. Han var far til Harry Carey jr., som også var en fremtredende skuespiller.
Somaya Maneypandey
Somaya Muttana Maneypandey (født 12. april 1959 i Coorg) er en indisk landhockeyspiller som deltok i de olympiske leker 1980 i Moskva, 1984 i Los Angeles og 1988 i Seoul.
Harry Carey
Tidlig liv
Carey ble født Henry DeWitt Carey II i Bronx, New York, (En aviskilde oppgir skuespillerens navn som "Harry DeWitt Carey II". som sønn av Henry DeWitt Carey, en fremtredende advokat og dommer i New Yorks høyesterett, og hans kone Ella J. (Ludlum). Han vokste opp på City Island (stadion, Bronx.
Somaya Maneypandey
Maneypandey ble olympisk mester i landhockey under OL 1980 i Moskva. Han var med på det indiske laget som vant landhockeyturneringen foran Spania og Sovjetunionen. India ble nummer to bak Spania i den innledende runden der alle seks lagene spilte en enkeltserie, de vil si alle lagene møttes en gang. I finalen beseiret de Spania med 4-3 og ble olympiske mestere for åttende gang. Maneypandey spilte fem kamper i OL-turneringen.
Harry Carey
Arbeider
Når en båtulykke førte til lungebetennelse, skrev han et skuespill Montana mens han ble rehabilitert, og turnerte med det over hele landet rundt de neste tre årene. Hans skuespill var svært vellykket, men Carey mistet alt når hans neste skuespill ble en fiasko.
Brett Bailey
Verker
Baileys verker utforsker de mange lagene og det innviklede med det koloniale og post-koloniale Afrika.
Harry Carey
Arbeider
I 1911 introduserte Henry B. Walthall ham for direktør D. W. Griffith, og senere lagde Carey mange filmer sammen med ham.
Brett Bailey
Verker
Baileys tidlige verker, Ipi Zombi, iMumbo Jumbo og The Prophet, er gruppert sammen under tittelen «Plays of Miracle and Wonder» (som også er tittelen på en bok om Baileys skuespill) og inkorporerer seremonier og sakramenter. Disse verkene er aggressive; Bailey bruker trommer, skrik, kniver og knust glass for å bryte ned publikums forsvar.
Ipi Zombi ble av forfatteren Zakes Mda sagt å være «et genialt verk som viser vei til det nye sørafrikanske teateret.»
I verker som Orfeus tar Bailey et mykere spor og fremhever de blinde, glemte, knuste og stemmeløse. I Orfeus blir publikum dratt inn i en afrikansk underverden. Orfeus, og andre verker, ser på det post-koloniale og fremstiller en «råtnende, globalisert verden der ikke bare sjamanistiske ritualer, men også rørende musikk skaper en helt unik, afrikansk atmosfære.»
Etter at det først ble fremført i Bern i Sveits i 2004, har House of The Holy Afro blitt satt opp gjentatte ganger i Europa og Australia og også i Sør-Afrika. Skuespiller og dragdiva Odidi Mfenyana spiller høyestepresten i et hellig hus, og leder forestillingen gjennom en urban kabaret som grenser til et åndelig ritual.
I medEia måtte publikum gå i stillhet i minst ti minutter før forestillingen. Publikums følelsesmessige og emosjonelle reise gjennom verkene ble fysisk manifestert i installasjonene Blood Diamonds: Terminal og Exhibit A: Deutsch Sudwestafrika.
Exhibit A: Deutsch-Südwestafrika, satt i det etnologiske museet i Hofburg i Wien er en «meditasjon over Europas mørke, rasistiske historie i forhold til Afrika».
Til den fjerde verdenskonferansen for kunst og kultur presenterte Bailey 3 Colours, en eng-gangs forestilling med flere ulike medier. Han samarbeidet med den prisvinnende koreografen Gregory Maqoma og den kongolesiske musikeren Mapumba Cilombo. Stykket representerte kompleksiteten i interkuluturalisme, der Bailey «valgte å portrettere ulike samfunn eller kulturer symbolsk som helligdommer. Udefinerbare som de er, er våre kulturer hellige for oss. I hjertet av hver av dem gløder en unik samling av dyrebare juveler; våre myter og historier, vår arv, våre verdier og sosiale strukturer, vår kosmologi og vårt forhold til det ultimate.»
Bailey har vært kurator for Infecting the City siden 2008. Det er nå Afrikas største festival for offentlig utsmykning og finner sted på offentlige plasser i Cape Town i februar hvert år.
Fremføringer
Exhibit A: lagd sammen med namibiske skuespillere og musikere. Forfatter/regissør/designer
Lee Framley
Bakgrunn
Frawley har funksjonshemming i venstre fot, som hun fikk etter en rideulykke i 1998. Hun har begrenset bevegelighet i kneet, ingen fungerende muskler i leggen, og begrenset bevegelighet i ankel og tær. I 2012 ble hun den første idrettsutøveren noen sinne som representerte De amerikanske Jomfruøyer i paralympiske leker.
Brett Bailey
Fremføringer
Orfeus: forfatter/regissør/designer
Lee Framley
Idrettskarriere
Hun deltok ved Paralympiske sommerleker 2012 i London. Som eneste deltaker fra De amerikanske Jomfruøyer var hun også flaggbærer ved åpningsseremonien. Hun deltok i dressur individuelt, med hesten Rhapsody og kom der på 14.-plass av 14 deltakere i Freestyle, med 63,750 poeng. Hun kom også på 14.-plass i Championship, med 60,097 poeng, og i Team Test med 61,750 poeng.
Ved Verdensmesterskapet i hestesport 2014 (FEI World Equestrian Games) kom hun på 15.-plass individuelt.
Brett Bailey
Fremføringer
macbEth: opera: regissør/designer (skrevet av Verdi)
House of the Holy Afro: regissør/designer
Talking Heads: utviklet konseptet
medEia: regissør/designer (skrevet av Oscar van Woensel)
Big Dada: regissør/designer/forfatter
Vodou Nation: skrevet på Haiti, regissør/designer/forfatter
Safari: C.G. Jung i Africa: skrevet i Uganda, regissør/forfatter/designer
The Prophet: regissør/forfatter/designer
Ipi Zombi: regissør/forfatter/designer
Plebeierforsamlingen
Plebeierforsamlingen (Concilium plebis, «folkets rådsforsamling») utgjorde Romas arbeiderklasse og fungerte på samme måte som comitia tributa, men med det unntak av at de øvre klassene, patrisierne, ikke kunne delta. Til å begynne med kunne forsamlingen bare vedta lover som gjaldt plebeierne, men fra 287 f.Kr. gjaldt lovforslagene forsamlingen ga alle borgerne. Forsamlingen valgte også tribuner og plebeirske ediler. I senrepublikken ble forsamlingen øverste lovgiverorgan sammen med comitia tributa.
Plebeierforsamlingen ble i begynnelsen organisert på grunnlag av Curia, men rundt år 445 f.Kr. ble det reorganisert på grunnlag av stammene, og ble således «Plebeiernes stammeråd». Plebeierforsamlingen møttes vanligvis ved brønnen comiti og ofte kunne patrisiske senatorer overvåke fra trappene ved Curia Hostilia og kunne tidvis komme med tilrop under møtene. Representantene fra plebeierne i regjeringen ble kalt for tribuner og hadde makt til å gi veto til lovene som ble stilt i det romerske senatet. Kun plebeiere hadde tillatelse til å stemme.
Richard Collinson
Richard Collinson (født 7. november 1811, død 13. september 1883) var en britisk marineoffiser og utforsker av Nordvestpassasjen.
Han ble født i Gateshead, Tyne and Wear, England, den gang en del av County Durham. Tolv år gammel meldte han seg til Royal Navy i 1823. Han steg i gradene, ble løytnant i 1835, senere kaptein og kommandør i 1842.
De tre ekspedisjonene som ble sendt ut i 1848 for å finne John Franklin, var alle mislykket. I 1850 ble Collinson bedt om å se etter ham under sin seiling gjennom Beringstredet, mens Horatio Austin og andre skulle lete i den normale ruten gjennom Parry-kanalen. Han fikk HMS «Enterprise» og ble ledsaget av kommandør Robert McClure som førte HMS «Investigator» (1848). De forlot Plymouth i januar 1850. Etter å ha skilt lag utenfor kysten av Chile, seilte de to skipene uavhengig av hverandre. (McClure kom først til Beringstredet og ble frosset inne ved Banks Island. Da han ble reddet og tatt med til England var han den første personen til å ha seilt gjennom Nordvestpassasjen). Da Collinson kom fram til Beringstredet og fikk vite at McClure lå foran ham, vendte han tilbake og tilbrakte vinteren i Hongkong. Han kom igjen tilbake til Beringstredet i midten av juli 1851 og seilte østover langs kysten. Den 29. august var han utenfor kysten av Banks Island, og da han så det åpne stredet seilte han mot nordøst. Dette var Prince of Wales-stredet. Han kom inn i sundet og trodde at han hadde funnet Nordvestpassasjen, men etter en stund så han en flaggstang på en høyde. Under flaggstangen lå det en melding som sa at McClure hadde overvintret her året før. Collinson seilte litt forbi McClures siste posisjon før han ble hindret av isen. På tilbakeveien mot syd han fant en melding som sa at McClure hadde passert punktet bare 18 dager tidligere, men den nevnte ikke McClures plan om å seile rundt hele øya. Han seilte et lite stykke mot sørøst og slo vinterkvarter ved innseilingen til Minto. Her fant han en annen melding som var lagt igjen av en av McClures sledeekspedisjoner. I løpet av våren 1852 sendte han en sledeekspedisjon til Melville Island hvor de fant spor etter en ukjent reisende (dette var McClures menn som var frosset inne). Den 5. august kom han løs fra isen og seilte langs den sørlige kysten av Victoria Island i Coronation Gulf, det østligste punktet som til da var nådd med et skip i Beringstredet. Han overvintret i Cambridge Bay på sørøstkysten av Victoria Island.
Ny ekspedisjon året etter
I løpet av våren 1853 ledet han en sledeekspedisjon til det østligste punktet på øya (Point Plelly). Litt senere møtte han noen eskimoer som tegnet et kart over området mot øst. På kartet var det tegnet inn et skip. Hvis Collinson ikke hadde oversett dette, eller hadde hatt en skikkelig tolk, kunne han ha sendt et sledeparti mot øst og funnet noen av Franklins menn, hvis de fortsatt var i live. Han vendte tilbake gjennom Beringstredet og rundt Kapp det gode håp. I januar 1855 fikk han vite av Raes rapport at Franklin hadde blitt borte like øst for der han hadde gjort vendereis. Collinsons rykte ble dårligere enn det kanskje burde ha vært. (McClure ville alltid være den første, kranglet stadig med sine offiserer og hadde uflaks.) Roald Amundsen hyllet ham for å navigere et så stort skip gjennom et farvann som var vanskelig for Amundsens små skip. Hans beretning om reisen ble utgitt seks år etter hans død av hans bror, generalmajor Thomas Bernard Collinson.
Darling West
Darling West er et norsk band i folk/pop-sjangeren.
Richard Collinson
Ny ekspedisjon året etter
Han ble tildelt Founders Gold Medal av Royal Geographical Society i 1858. I 1875 ble han slått til ridder, og utnevnt til admiral og satt på pensjonistlisten samme år.
I 1862 ble han «eldste bror», nestleder i Trinity House, organisasjonen med ansvar for sjømerking. Siden ble han, i 1875, Master i Trinity.
Darling West
I 2014 ga de ut sitt debutalbum Winter Passing, og ble med dette nominert til Spellemannprisen i klassen country. Bandet vant Spellemannprisen 2016 i klassen country for sitt andre album Vinyl and a Heartache, som ble gitt ut på Vestkyst Records. I 2018 signerte de med Jansen Records, og slapp albumet While I Was Asleep, til stor hyllest fra et samlet pressekorps. For sitt fjerde album, We'll Never Know Unless We Try, ble de igjen nominert til Spellemannprisen 2020, deres tredje Spellemann-nominasjon. Darling West har turnert tett helt siden oppstarten, og tilbringer like mye tid på veien i Norge, som de gjør i land som USA, Nederland og Tyskland.
I 2023 skal de spille på den amerikanske bransjefestivalen South by Southwest i Austin, Texas for tredje gang, og de har besøkt AmericanaFesst i Nashville to ganger tidligere, samt den omreisende folk-festivalen Folk Alliance International to ganger. Av andre festivaler det er verdt å nevne, har de spilt på Eurosonic i Nederland, Four Corners Folk Festival i USA, samt de fleste store festivaler i Norge.
I mars 2020 startet de opp med sitt eget lille konsept på YouTube, som de kalte Friday Sessions. Her satte de opp et kamera i sin egen stue og spilte akustiske versjoner av egne låter eller coverversjoner av deres favoritter. Ofte bare som duoen, Mari og Tor Egil, men like ofte hadde de med seg en gjest eller to. Dette gjorde de hver fredag gjennom hele pandemien, og da verden åpnet opp igjen var Friday Sessions såpass populært at de tok det videre til scenen. I dag heter konseptet Family Sessions og det er – når dette skrives – 76. utgaver som ligger på YouTube, og fire konserter som har blitt holdt på utestedet Ingensteds i Oslo.
23. desember 2022 spilte de den tradisjonelle julekonserten på NRK1, som blir sendt etter det folkekjære programmet «Kvelden før kvelden». Her hadde de med seg flere gjester, som blant andre Sivert Høyem, Dagny, Odd Nordstoga, Malin Pettersen, Jarle Bernhoft og Kamara.
24. mars 2023 utga bandet Cosmos, sitt femte studioalbum, på Jansen Records.
Duoen Darling West består av Mari Kreken ogTor Egil Kreken, men både i studio og live har de nå fast med seg Christer Slaaen og Thomas Gallatin.
Berger Loman
Berger Holton Loman  (født 24. august 1886 i Bergen, død 9. mai 1968) var en amerikansk soldat, kjent for sin innsats under første verdenskrig. Han mottok Medal of Honor, USAs fremste militære utmerkelse.
Loman utvandret fra Norge til USA. Han gikk inn i United States Army i Chicago i Illinois. Under første verdenskrig ble han sendt med American Expeditionary Force til Europa, der han kjempet i 33. divisjons 132. infanteribataljon. Den 9. oktober 1918 utmerket han seg i strid ved Consenvoye i Frankrike. Loman tok alene en tysk maskingeværstilling, som på drøyt 90 meters avstand truet det amerikanske kompaniet med kraftig ild. For denne innsatsen ble Loman hedret med Medal of Honor.
Han var en av to norskfødte som mottok denne utmerkelsen for innsats i første verdenskrig. Totalt er medaljen tildelt 19 norskfødte. Berger var døpt i Bergen med navnet Birger Halfdan Lohman. Han var gift med Lola Loman.
Loman er gravlagt på æresgravlunden i Arlington like utenfor Washington, DC.
Ravinder Singh
Ravinder Pal Singh (født 6. september 1960 i Sitapur i delstaten Uttar Pradesh i India, død 8. mai 2021 i Lucknow) var en indisk landhockeyspiller som deltok i de olympiske leker 1980 i Moskva og 1984 i Los Angeles.
Singh ble olympisk mester i landhockey under OL 1980 i Moskva. Han var med på det indiske laget som vant landhockeyturneringen foran Spania og Sovjetunionen. India ble nummer to bak Spania i den innledende runden der alle seks lagene spilte en enkeltserie, de vil si alle lagene møttes en gang. I finalen beseiret de Spania med 4-3 og ble olympiske mestere for åttende gang. Singh spilte seks kamper i OL-turneringen.
Den 8. mai 2021 døde Singh i en alder av 60 år av covid-19 i Lucknow.
Buganda
Buganda er et kongerike i midtre og sørlige delen av Uganda. Befolkningen i Buganda kalles baganda, også forkortet ganda. Bagandafolket er den største folkegruppen i Uganda og utgjør omtrent 16,9% av landets befolkning. Bugandas språk er, ved siden av engelsk, luganda.
Hos gandafolket finnes det 53 klaner, som kan inndeles i fire ulike grupper ut fra når de historisk sett flyttet til Buganda. Hver klan har et symbol, en totem, vanligvis et dyr, fugl, insekt, vekst eller liknende. Bugandas konge kallas kabaka. Siden 1993 er Muwenda Mutebi II kabaka av Buganda.
1781 i Frankrike
Begivenheter i året 1781 i Frankrike.
Art Mollner
Arthur «Art» Owen Mollner (født 20. desember 1912 i Saranac Lake i New York i USA, død 16. mars 1995) var en amerikansk basketballspiller som deltok i de olympiske leker 1936 i Berlin.
Jevgenija Sjapovalova
Jevgenija Anatoljevna Sjapovalova (russisk: Евгения Анатольевна Шаповалова; født 15. juni 1986) er en russisk langrennsløper.
Art Mollner
Mollner ble olympiske mester i basketball under OL 1936 i Berlin. Han var med på det amerikanske laget som vant basketturneringen. Det var første gang som basketball var olympisk sport. Tjuetre lag deltok i turneringen som ble avviklet i perioden 7. og 14. august 1936. I finalen vant USA med 19-8 over Canada. Mollner spilte to kamper i turneringen.
Jevgenija Sjapovalova
Hun debuterte i verdenscupen i langrenn 28. oktober 2006, og hun har en verdenscup-seier i klassisk sprint i Changchun 15. februar 2007.
OL-resultater
Vancouver 2010
Andreas Holmberg
Lars Andreas Holmberg (født 8. desember 1992 i Falun) er en svensk langrennsløper og skiorienteringsløper. Han representerer IFK Mora, og går for Team lager 157 i Ski Classics. Han har fire VM-gull i skiorientering som junior.
Sesongen 2009/10
Holmberg deltok i Junior-VM i skiorientering 2010, der han kom på 17.-plass på sprinten, 15.-plass på mellomdistanse og 19.-plass på langdistanse.
Sesongen 2010/11
Han deltok igjen i Junior-VM i skiorientering 2011, der han kom på sjetteplass på sprinten, tiendeplass på mellomdistanse og ellevteplass på langdistanse.
Sesongen 2011/12
Holmberg deltok i M20-klassen i Junior-SM på ski 2012, og kom der på 29.-plass på 10 km fristil og 28.-plass på sprinten. På 20 km skiatlon kom han på 29.-plass. Han deltok i det 26 km lange Fjälltopploppet, og kom der på niendeplass i M20-klassen. I Scandic Cup 2011/12 (den svenske juniorcupen) kom han på 27.-plass i klassen H 19-20.
Sesongen 2012/13
I Team Sportia Cup 2012/13 (den svenske langrennscupen for senior) kom han på 60.-plass.
Han deltok i VM i skiorientering 2013, som ble arrangert i Ridder i Kasakhstan. Der kom han på 13.-plass på sprint og mellomdistanse, og åttendeplass på langdistanse.
Sesongen 2013/14
I SM på ski 2014 kom IFK Mora 2 på 13.-plass på stafetten. På 15 km kom han på 30.-plass, og på sprinten ble han slått ut i kvartfinalen. Han deltok i Orsa Skimarathon, og kom der på sjetteplass i seniorklassen, som ble vunnet av Jens Eriksson. I mars kom han på 48.-plass på 50 km i SM del 2.
Han deltok i Team Sportia Cup 2013/14, og kom der på 33.-plass med 52 poeng. Han deltok også i Skandinavisk Cup 2013/14, men fikk ingen poeng i denne cupen.
Sesongen 2014/15
I august deltok han i rulleskirennet Idre Fjäll Hill Climb, og kom der på sjuendeplass. Han kom på 32.-plass på 15 km fristil under SM på ski 2015, og 39.-plass på 50 km. I mars deltok han i SM i rulleski 2015, og kom der på fjerdeplass i 7,5 km motbakke og 12.-plass i 20 km fristil.
I Intersport cup 2014/15 kom han på 53.-plass med 23 poeng.
Sesongen 2015/16
I desember 2015 deltok Holmberg i Vålådalen Classic Ski Marathon, der han kom på sjetteplass. Jerry Ahrlin vant dette rennet. Han kom på åttendeplass i AXA Ski Marathon, og andreplass i Tåsjödalen Classic Ski (41 km).
Han deltok i SM på ski 2015, og kom der på 39.-plass på 15 km klassisk og 35.-plass på sprinten. Han fullførte ikke 20 km skiatlon. Han deltok i flere andre langløp denne sesongen, og kom på tredjeplass i ICA-Loppet, andreplass i Wadköpingsloppet, sjetteplass i Västgötaloppet og fjerdeplass i Skinnarloppet. I Birkebeinerrennet kom han på 12.-plass i M20-klassen, og 52.-plass totalt.
Sesongen 2016/17
Holmberg gikk for IFK Mora Skidklubb i Ski Classics 2016/17. Individuelt kom han på 51.-plass med 75 poeng, og IFK Mora kom på 19.-plass i lagkonkurransen med 270 poeng. I ungdomsklassen kom han på niendeplass. Hans beste resultat i Ski Classics var 13.-plass i Marcialonga 2017.
Han vant det 42 km lange Vålådalen Classic Ski Marathon, og kom på tredjeplass i AXA Ski Marathon.
Sesongen 2017/18
Han deltar i Ski Classics 2017/18, og fikk sin første pallplass i januar 2018, da han kom på andreplass i Kaiser Maximilian Lauf.
Utenfor Ski Classics har han bl.a. deltatt i det 42 km lange Åre Swix Open, der han kom på andreplass, og Axa Ski Marathon, der han kom på tredjeplass. Han deltok i SM på ski 2018, og kom der på 45.-plass på 30 km fellesstart og 24.-plass på 50 km.
Perucola
Perucola er en slekt av biller som hører til familien praktbiller (Buprestidae).
Utseende
En middelsstor (ca. 15 millimeter), noe avlang, nokså matt, brunsvart praktbille med gule bånd.
Utbredelse
Arten er utbredt i Peru.
Frostlinje
Innen astronomi eller planetologi refererer frostlinje, også kjent som snølinje eller islinje til en bestemt avstand i soltåken fra den sentrale protosolen hvor det er tilstrekkelig kaldt til at hydrogenforbindelser som vann, ammoniakk og metan kondenserer til faste iskorn. Avhengig av tettet er temperaturen estimert til å være ca. 150 K. Frostlinjen i vårt solsystem er ca. 2,7 AE, nær midten av asteroidebeltet.
Den lavere temperaturen i tåken utenfor frostlinjen gjør at mange av de faste kornene er tilgjengelige for akkresjon til planetesimaler og til slutt planeter. Frostlinjen deler derfor de terrestriske planetene fra gasskjempene i solsystemet. Gasskjemper har imidlertid blitt funnet på innsiden av frostlinjen rundt flere andre stjerner. De antas å ha blitt dannet på utsiden av linjen og senere forflyttet seg innover til sine nåværende posisjoner.
Lakselv skole
Lakselv skole (nordsamisk Leavnnja mánáidskuvla) er en samisk/norsk offentlig barneskole som ligger i Skoleveien i Porsanger kommune, Finnmark fylke. Den har 290 elever i 17 skoleklasser, disse er fordelt på klassetrinn fra første til syvende.
Skolen ledes av rektor Rune Røksland.
Jahntinden
Jahntinden er en fjelltopp i Heimefrontfjella i Dronning Maud Land. Den ligger i Sivorgfjella, i Skjønsbergskarvet nord for den fire meter høyere Paalnibba, den høyeste toppen i Heimefrontfjella.
Området ble observert og fotografert fra fly under Maudheimekspedisjonen i januar 1952. Fjelltoppen er navngitt etter Gunnar Jahn (1883–1971), statsråd, sentralbanksjef og hjemmefrontleder.
Publish What You Pay Norge (PWYP Norge)
Publish What You Pay Norge (PWYP Norge) er en sivilsamfunnsorganisasjon som arbeider for åpenhet og ansvarlighet i betalinger, mottak og forvaltning av inntekter fra multinasjonale selskap innen teknologi, olje-, gass- og gruveindustrien, men også finansiell åpenhet generelt.
PWYP Norges formål
PWYP Norge har utviklet ideen og rapporteringsløsningen Utvidet land-for-land-rapportering (ULLR). Foreningen la frem det første diskusjonsnotatet i 2010 og den første rapporten om hvordan rapporten kunne gjennomføres i 2011. Norges største oljeselskap, Equinor/Statoil, har endret sin rapportering som følge av analysene gjennomført av PWYP Norge. ULLR er en videreutvikling av Land-for-land rapportering (LLR). PWYP Norge har også utviklet andre regnskaptekniske tiltak, slik som "Omvendt kreditfradrag " og "Mark-to-market ", som har vært fremmet som forslag i Stortinget.
Organisering
PWYP Norge er en den norske avdelingen (og selvstendig juridisk enhet og organisasjon) i det internasjonale PWYP-nettverket, som består av over 800 organisasjoner i over 70 land. Det internasjonale PWYP-nettverket arbeider langs hele verdikjeden i utvinningsindustrien for større finansiell åpenhet. PWYP-nettverkets strategi er nedfelt i fire pilarer og åpner for strategiske valg langs hele verdikjeden.
Organisasjonens formål er å arbeide for frivillige og bindende mekanismer for åpenhet og ansvarlighet i utvinningsindustri, herunder relaterte områder, både i Norge og internasjonalt. Foreningen skal arbeide for målsettinger som settes i det internasjonale Publish What You Pay nettverket, i tillegg til egne vedtekter.
Organisasjonen ble registrert som selvstendig juridisk enhet I BRREG den 17. oktober 2011. Organisasjonen har et selvstendig styre. I Norge står 20 organisasjoner tilsluttet PWYP Norge, deriblant Fagforbundet, Kirkens Nødhjelp, Norsk Folkehjelp, Industri Energi, Regnskogfondet, Amnesty International, Redd Barna, Transparency International med flere.
Gottfrid Svensson
Gottfrid Cervantius Svensson (født 13. mai 1889 i Uppsala, død 19. august 1956 i Stockholm) var en svensk bryter som deltok i de olympiske leker 1912 i Stockholm og 1920 i Antwerpen.
Svensson vant en olympisk sølvmedalje i bryting under OL 1920 i Antwerpen. Han kom på andreplass i klassen lettvekt i fristil bak Kalle Anttila fra Finland.
Liste over flaggbærere for Egypt under OL
Liste over flaggbærere for Egypt under OL inneholder samtlige idrettsutøvere som har båret Egypts flagg under åpningsseremoniene til sommer- og/eller vinter-OL.
Dronningstarr
Dronningstarr, (Carex pseudocyperus) er en gulgrønn starrart med skarpt trekantet stengel som har blader helt til tops. Bladene er flate og 6-12 mm brede. Ulike aks, hanaks øverst og 3-6 hengende hunaks på tynne stilker. Frukten er gulgrønn, glinsende og bøyd bakover som moden. Nebbtenner sprikende, 1 mm lange. Blomstrer fra juni til juli.
Utbredelse
I nesten hele Europa. Norge, i lavlandet fra Tromøy og Hvaler til Ringsaker.
VM i friidrett 2007 – Spydkast menn
Øvelsen Spydkast menn ved VM i friidrett 2007 ble avholdt på Nagai stadion i Osaka, Japan 31. august (kvalifikasjon) og 2. september (finalen).
Norge var representert av Andreas Thorkildsen som tok sølvmedaljen.
Stor-Vefsn
thumb|Kommunene Vefsn, Hattfjelldal og Grane utgjør Stor-Vefsn. Stor-Vefsn er et begrep som brukes om kommunene Vefsn, Grane og Hattfjelldal på Helgeland. Frem til Grane og Hattfjelldal ble egne kommuner i henholdsvis 1927 og 1862 var de del av herredet og fjerdingen Vefsn. Navnet Stor-Vefsn brukes ofte for å unngå forveksling mellom den moderne og den historiske kommunen Vefsn.
Området har et areal på rundt 6.600 km² og er således større enn fylkene Vestfold og Østfold til sammen. Norges nest største innsjø, Røssvatnet, ligger i området. Det samlede folketallet er rundt 16 200, og nærmere 10 000 av dem bor i byen Mosjøen.
Marianne Hem Eriksen
Marianne Hem Eriksen (født 1985) er en norsk arkeolog med spesiale på vikingtiden.
Eriksen har studert ved Universitetet i Oslo og University of London. I 2015 avla hun doktorgrad ved Universitetet i Oslo med avhandlingen ''Portals to the Past. An archaeology of doorway dwellings and ritual practice in Late Iron Age Scandinavia''. Eriksen er fra februar 2016 førsteamanuensis ved Institutt for arkeologi, konservering og historie.
Hennes doktoravhandling ble i juni 2016 tildelt H.M. Kongens gullmedalje for fremragende unge forskere ved Humanistisk fakultet ved Universitetet i Oslo.
Min venn Percys magiske gymnastikksko
Min venn Percys magiske gymnastikksko (orig: Min vän Percys magiska gymnastikskor) er en svenskminiserie i to deler for barn fra 1994 regissert av norske Martin Asphaug. Manuset ble skrevet av Ulf Stark. Det bygger på hans egen roman Min vän Percys magiska gymnastikskor (norsk: Min venn Percys magiske gymnastikksko) fra 1991. Serien ble produsert av SVT1, med medvirking fra Danmarks Radio, Norsk rikskringkasting og Ríkisútvarpið-Sjónvarpid.
Den ble utgitt på DVD i Sverige 12. august 2009.
Handling
Niårige Ulf er bosatt i en forstad til Stockholm sammen med foreldrene og storebroren. Han vil heller kjøre i kassebil og smyge seg på badende kvinner enn å gå på skolen. Den nye gutten i klassen, Percy, har et par sko som gjør at han klarer seg i alle situasjoner og blir så tøff som Ulf drømmer om å være. Til slutt lykkes Ulf i å bytte til seg skoene.
Merknad
Serien ble sendt i to deler på SVT Kanal 1 i 1994. Den ble sendt i fire deler på SVT1 i 2000, 2005 og 2008.
Kommunestyrevalget 1907
Kommunestyrevalget 1907 var et valg i Norge som ble gjennomført i 1907. Valgdagen var i oktober for landdistriktene og desember for byene. Ved valget ble det valgt representanter og varamenn til 583 norske landkommuner med 908 valgsogn, 31 større byer og 30 mindre byer. I landdistriktene ble det valgt 10,876 representanter og 9,823 varamenn, mens det i byene ble valgt 1,980 representanter og 1,535 varamenn.
716,932 personer var innført i manntallet ved valget, herav 37,7 % kvinner. Det var et krav om to års opphold i vedkommende kommune for å ha stemmerett, i tillegg til statsborgerskapet. De som mottok fattigunderstøttelse hadde ikke stemmerett. Innføring av kvinnelig stemmerett i Norge hadde kommet dithen at kvinner som betalte skatt hadde stemmerett. Stemmerettsalderen var 25 år. Av de manntallsførte hadde 18,720 personer suspensjonsanmerkning. 698,212 personer hadde stemmerett.
Valgloven ga anledning til å velge mellom forholdstallsvalg og flertallsvalg. 393 av herredene hadde vedtatt å avholde flertallsvalg. I de øvrige ble det holdt flertallsvalg hvis det bare var ett eller ingen godkjente forslag til valgliste. Ti av byene avholdt flertallsvalg. Den største av disse var Bodø.
324,617 personer avga stemme, noe som ga en valgdeltagelse på 46,5 %.
Spheres
Spheres er en koreansk animert serie (manhwa) i 26 episoder, produsert i 2003 av Studio Kaab animasjonsstudio og kringkastet av det koreanske fjernsynsnettverket Munhwa Broadcasting Corporation. I Italia ble det sendt for første gang av kringkasteren Super 3 i Roma, deretter av Torino-baserte Telestudio, og distribueres i hjemmefilmmarkedet av Mediafilm.
Dubbing
Den italienske dubbingen av serien, av Mediafilm, ble utført på Videodelta-studioet i Torino. De italienske dialogene er av Fabrizio Castellano og Danilo Brun.
Derocrepis
Derocrepis er en slekt av biller som tilhører familiegruppen bladbiller (Chrysomelidae).
Utseende
Små, spinkle, blanke, gule til mørke, ofte metallisk fargede jordlopper. Bakbeina er utviklet til hoppebein med tykke lår.
Utbredelse
Slekten er holarktisk, med særlig mange arter i Sørøst-Europa og Midtøsten.
Systematisk inndeling
Mange av artene listet under blir ofte regnet som underarter.
Langfjordbotn Oppvekstsenter (skole)
Langfjordbotn Oppvekstsenter – Avdeling skole er en norsk offentlig grunnskole i Alta kommune, Finnmark fylke. Den har 21 elever i 2 skoleklasser, disse er fordelt på klassetrinn fra første til syvende.
Skolen ledes av rektor Randi Karlstrøm.
Hiphopdans
Hiphopdans refererer til dansestiler som blir danset til hiphopmusikk, eller som har utviklet seg som en del av hiphopkulturen. Dette inkluderer et bredt spekter av stilarter, blant annet breakdance, locking og popping som ble utviklet på 1970-tallet av afrikansk-amerikanere og latinamerikanere. Hva som skiller hiphopdans fra andre danseformer er at danserne freestyler (improviserer) ofte og at hiphopdanserne engasjerer seg i «dansebattles». Uformelle freestyle-sessions og battles er som oftest gjort i en cipher, «en sirkulær danseplass som danner seg naturlig når dansingen begynner». Disse tre elementene – freestyling, battles og ciphers er nøkkelkomponenter i hiphopdans.
Mer enn 30 år gammel ble hiphopdansen veldig kjent etter de første profesjonelle breakdance, locking og popping dansegruppene som ble dannet på 1970-tallet. De mest innflytelsesrike gruppene er Rock Steady Crew, The Lockers og Electric Boogaloos som er ansvarlige for spredningen av breakdance, locking og popping. Parallelt med utviklingen av hiphopmusikk, utviklet hiphopdansingen seg fra breaking og  til andre forskjellige danseformer; bevegelser som «» og «cabbage patch» traff mainstream og ble kjente dansediller. Danseindustrien spesielt svarte med en studiobasert versjon av hiphop, noen ganger kalt «new style», og «jazz funk». Disse stilene ble utviklet av teknisk utdannede dansere som ønsket å lage koreografi for hiphopmusikk fra hiphopdansene de så ble fremført på gaten. På grunn av denne utviklingen, blir hiphopdans nå praktisert på både dansestudioer og på uteområder.
Internasjonalt har hiphopdans hatt en sterk innflytelse i Frankrike og Sør-Korea. Frankrike er fødestedet til tecktonik, en house-dansestil fra Paris som minner om popping og breakdance. Frankrike er også hjemstedet til Juste Debout, en internasjonal hiphopdans-konkurranse. Sør-Korea er hjemstedet til den internasjonale breakdance-konkurransen som er sponset av regjeringen og blir kringkastet hvert år direkte på koreansk fjernsyn. Landet produserer så mange b-boys at den sørkoreanske regjeringen har utpekt Gamblerz og Rivers-breakdance-dansegruppene til offisielle ambassadører av koreansk kultur.
Grimstad Svømmeklubb
Grimstad svømmeklubb ble stiftet 30. juli 1934 i Grimstad. Klubbens første formann var M.A. Jensen, som også var en av initiativtakerne til klubben. Klubbens formål var ifølge egne lover å fremme interesse for svømming, bading og livredning. Klubbens farger er blå og gull.
Hiphopdans
For noen kan hiphopdans bare være en form for underholdning eller en hobby. For andre har det blitt en livsstil: en måte å være aktiv i fysisk form eller konkurrerende dans og å leve av å danse profesjonelt.
Breakingens fødsel
Den reneste hiphopdansestilen, breaking (ofte kalt «breakdance»), begynte tidlig på 1970-tallet som utarbeidelser av hvordan James Brown danset på TV til sangen sin «Get on the Good Foot». Folk etterlignet disse bevegelsene i sine stuer, i korridorer, og på fester. Det er på disse festene at breaking kom til sin rett ved hjelp av en ung Clive Campbell. Campbell, bedre kjent som DJ Kool Herc, var en jamaicansk-amerikansk DJ som ofte spilte plater på tenåringsfester i the Bronx. Can't Stop Won't Stop er en roman om hiphopkultur-historien, som beskriver DJ Kool Hercs eureka-øyeblikk.